पैनगंगा नदी
पैनगंगा नदी (Painganga River) या पेनगंगा नदी (Penganga River) भारत के महाराष्ट्र राज्य में बहने वाली एक 495 किमी लम्बी नदी है। यह वर्धा नदी की एक प्रमुख उपनदी है। पैनगंगा बुलढाणा ज़िले के अजिंठा ग्राम के समीप पहाड़ियों में उत्पन्न होती है। फिर यह हिंगोली ज़िले, नांदेड़ ज़िले, यवतमाल ज़िले, वाशिम ज़िले और चंद्रपुर ज़िले से गुज़रकर वर्धा नदी में विलय हो जाती है। वर्धा नदी का संगम आगे चलकर वैनगंगा नदी से होता है, जिसके बाद इस संयुकत नदी को प्राणहिता नदी के नाम से जाना जाता है। आगे चलकर प्राणहिता का विलय गोदावरी नदी में हो जाता है।